પાટીદાર અનામત આંદોલન સમિતિના કન્વીનર વરુણ પટેલે બહુચરાજીથી ઊંઝા સુધીની એકતા યાત્રાની જાહેરાત કરતાં ‘પાસ’માં નવો વિવાદ સર્જાયો છે. આગામી તા.૧૩ ઓગસ્ટે નીકળનારી આ એકતા યાત્રા બાવન ગામમાંથી પસાર થશે અને તેમાં પ૦,૦૦૦ પાટીદારો જોડાશે તેવી જાહેરાત પણ કરાઇ છે. એકતા યાત્રાનું સમગ્ર આયોજન સુરેશ ઠાકરે કર્યું છે. ઉત્તર ગુજરાતના કન્વીનરપદે સુરેશ ઠાકરેની નિમણૂક સામે જ હાર્દિક પટેલે પોતાના છેલ્લા વીડિયો મેસેજમાં સંબંધિતોને આડકતરી ચીમકી આપી હતી.